b"\n_START_ARTICLE_\nPectolita\n_START_SECTION_\nCaracter\xc3\xadstiques\n_START_PARAGRAPH_\nQu\xc3\xadmicament \xc3\xa9s un silicat de calci i sodi. \xc3\x89s l'equivalent amb calci de la s\xc3\xa9randita, amb la qual forma una s\xc3\xa8rie de soluci\xc3\xb3 s\xc3\xb2lida. Cristal\xc2\xb7litza en el sistema tricl\xc3\xadnic, formant normalment cristalls tabulars en forma d'agulles. Aquestes agulles afilades de la pectolita penetren f\xc3\xa0cilment en la pell, on una vegada incrustades s\xc3\xb3n invisibles i trencadisses, pel que s\xc3\xb3n dif\xc3\xadcils d'eliminar causant dolor. Aquest mineral s'ha de manipular amb cura i no fregar-se mai les mans, esbandint-les en aigua corrent forta abans de manipular qualsevol altra cosa, especialment aliments. La bellesa d'alguns exemplars aciculars radiats el fa ser d'inter\xc3\xa8s per als col\xc2\xb7leccionistes.\n_START_SECTION_\nFormaci\xc3\xb3 i jaciments\n_START_PARAGRAPH_\nLa pectolita \xc3\xa9s un mineral primari en les sienites nefel\xc3\xadniques. Tamb\xc3\xa9 apareix com a mineral secundari per metamorfisme hidrotermal en les cavitats de basalts i diabases. Pot trobar-se en serpentinites i peridotites. En aquestes roques apareix associada a altres minerals com zeolites, prehnita, calcita, datolita i serpentina."